CI โบรกฯส่องปีนี้พลิกมีกำไรแนะนำซื้อระดมทุนผ่าน REIT เสริมการเงินแกร่ง
CI คาดปี 58 พลิกกำไร 113 ลบ.จากรายได้การเริ่มโอนโครงการ ISSI สุขสวัสดิ์ และบ้านทิวทะเล เฟส 2 ในช่วงไตรมาส 4/58 ประเมินมูลค่าเหมาะสมปี 59 ที่ 4.05 บาท อิง PER ที่ระดับ 6 เท่า เทียบเคียงค่าเฉลี่ยหุ้นกลุ่มผู้พัฒนาอสังหาฯรายเล็กที่มีรายได้ช่วง 2 - 5 พันล้านบาท
15 ธ.ค. 2558

บล.โนมูระ พัฒนสิน ระบุในบทวิเคราะห์ (15 ธ.ค.) ว่า บริษัท ชาญอิสสระ ดีเวล็อปเมนท์ จำกัด (มหาชน) หรือ CI คาดปี 58 พลิกกำไร 113 ลบ.จากรายได้การเริ่มโอนโครงการ ISSI สุขสวัสดิ์ และบ้านทิวทะเล เฟส 2 ในช่วงไตรมาส 4/58
นอกจากนี้ในปี 59 แนวโน้มกำไรจะเร่งตัวมากขึ้นสู่ 486 ลบ. (+328.9% เทียบช่วงเดียวกันของปีก่อน) จากการโอนโครงการดังกล่าวเต็มปี บวกรายได้จากการขายศรีพันวาเฟส 2 มูลค่า 1.15 พันลบ.เข้ากอง REIT ในช่วงไตรมาส 2/59
ประเมินมูลค่าเหมาะสมปี 59 ที่ 4.05 บาท อิง PER ที่ระดับ 6 เท่า เทียบเคียงค่าเฉลี่ยหุ้นกลุ่มผู้พัฒนาอสังหาฯรายเล็กที่มีรายได้ช่วง 2 – 5 พันล้านบาท ส่วนBacklog กว่า 3.3 พันลบ.ทยอยรับรู้รายได้ตั้งแต่ไตรมาส 4/58 และโครงการกำลังพัฒนามือกว่า 1 หมื่นลบ. รองรับการเติบโตต่อเนื่องจนถึงปี 60 บวกการระดมทุนผ่าน REIT จะช่วยเสริมฐานะทางการเงินให้แข็งแกร่ง